સરકારી ગ્રાન્ટ મેળવતી આશ્રમ શાળામાં 158 વિદ્યાર્થીઓ અભ્યાસ કરે છે જેમાં 100 કુમાર અને 58 કન્યા છે. જે 1 થી 8 ધોરણમાં ભણે છે. જેમનો રહેણાંક વિસ્તાર પણ શાળામાં આવેલો છે અને એક જ કમ્પાઉન્ડમાં વિદ્યાર્થીઓ, વિદ્યાર્થિનીઓ,શિક્ષકો રહે છે. જેમાં મૂળ ભરૂચ જિલ્લાના જંબુસરના વતની અને હાલ આશ્રમ શાળામાં રહેતા 38 વર્ષીય પરીણિત એવા આચાર્ય હર્ષદ જયંતિ પટેલ પોતાના પરિવાર સાથે રહે છે. તે આશ્રમશાળામાં રહેતી સગીર વયની બાળકીઓ સાથે શારીરિક અડપલાં અને છેડછાડ કરતો હતો. જે ઘણા સમયથી ચાલતું હતું. સ્થાનિક લોકોએ બાળસુરક્ષા અને અભયમ 181 ને જાણ કરતાં આચાર્યનો ભાંડો ફૂટયો હતો. પોલીસે બાળકીની ફરિયાદ નોંધી લંપટ શિક્ષક આચાર્ય સામે પોસ્કો હેઠળ ગુનો નોંધી તપાસ હાથ ધરી છે.